# data[].attributes.custom_properties.rxPokKT4
เป็นโครงเหล็กช่วยเดินที่มีความมั่นคงที่น้อยกว่าแบบมาตรฐาน แต่รูปแบบของการเดินจะใกล้เคียงกับการเดินปกติมากขึ้น โดยผู้ใช้สามารถเดินได้เร็วขึ้น เพียงผลักหรือดันโครงเหล็กไปด้านหน้าแทนการยก โครงเหล็กช่วยเดินแบบมีล้อจึงเหมาะสำหรับผู้ที่มีความแข็งแรงของกล้ามเนื้อขาค่อนข้างดี แต่อาจยังมีความบกพร่องในด้านการทรงตัวและการเดิน ทำให้ไม่ต้องใช้อุปกรณ์ช่วยเดิน เพื่อชดเชยการลงน้ำหนักของขาทั้งสองข้าง เช่น ผู้ป่วยพาร์กินสันที่มีปัญหาเดินลากเท้าหรือมีการสะดุดบ่อยในขณะเดินซึ่งเกิดจากภาวะแข็งเกร็งของกล้ามเนื้อขา ผู้ป่วยโรคเรื้อรังต่าง ๆ เป็นต้น

# data[].attributes.custom_properties.rxPokKT4
ลักษณะของเครื่องช่วยเดินนวัตกรรมใหม่ เป็นอุปกรณ์ที่ติดตั้งล้อ เพื่อให้ผู้ป่วยสามารถเคลื่อนที่หรือเดินข้างหน้าได้อย่างไร้กังวล Space Walker มีลักษณะที่คล้ายกับทรงซิกแซ็ก ซึ่งบริเวณนี้มีการติดตั้งอุปกรณ์ที่จะช่วยในการยืดหยุ่น ถ้าหากผู้ใช้งานก้าวพลาดหรือกำลังจะล้ม จะมีส่วนที่รองรับน้ำหนักบริเวณหัวเข่าและสามารถทำให้ผู้ที่กำลังจะล้มหรือเซลง กลับมาทรงตัวได้อย่างปกติทันที ช่วยให้การฝึกยืนหรือเดินเป็นไปอย่างมีประสิทธิภาพ อีกทั้งยังเป็นเทคโนโลยีนวัตกรรมใหม่ที่ช่วยแก้ปัญหาได้อย่างตรงจุดด้วย

# data[].attributes.custom_properties.rxPokKT4
โครงเหล็กช่วยเดินแบบมาตรฐาน (standard walker) เป็นที่นิยมใช้โดยทั่วไป มีราคาที่ถูก สามารถปรับเปลี่ยนความสูงให้เหมาะสมกับผู้ใช้ได้ โดยความสูงของโครงเหล็กช่วยเดิน พิจารณาจากขณะยืนจับโครงเหล็ก ระดับความสูงที่เหมาะสมควรจะสูงอยู่ในระดับเดียวกันกับข้อมือหรือกระดูก greater trochanter ของผู้ใช้ หรือประเมินความสูงที่เหมาะสม โดยขณะที่ผู้ใช้จับอุปกรณ์ช่วยเดินในท่ายืนหลังตรง ข้อศอกของผู้ใช้จะต้องอยู่ในท่างอประมาณ 15-30 องศา แต่มีข้อจำกัดคือผู้ใช้ต้องยกและวางโครงเหล็กช่วยค้ำยันในขณะที่ใช้งาน 